**Jesper Boqvist** (s. 30. lokakuuta 1998 Falun, Ruotsi) on ruotsalainen jääkiekkoilija, joka pelaa NHL-joukkue Boston Bruinsin organisaatiossa. Hän on pelipaikaltaan keskushyökkääjä, mutta Boqvist osaa pelata myös laidassa.

Ura
---

### Seuraura

Boqvist on Hedemora SK:n kasvatti. Hän oli kaudella 2012–2013 seuran U16-junioreiden paras pistemies ja maalintekijä sekä U16 SM:n runkosarjassa, pudotuspeleissä että nousukarsinnoissa. Samalla kaudella Boqvist oli nostamassa Hedemoran J18-junioreita I-divisioonasta J18 Elitiin. Kaudella 2013–2014 hän toimi seuran U16-junioreiden kapteenina ja voitti joukkueen sisäisen piste- ja maalipörssin tehoilla 32+17=49. Boqvist pelasi kauden aikana Hedemoran neljässä eri ikäluokassa U16-, J18- ja J20-junioreissa sekä debytoi myös vain 15-vuotiaana seuran miesten joukkueessa, Ruotsin kolmanneksi korkeimmalla sarjatasolla I-divisioonassa. Hän pelasi siellä kaksi runkosarjaottelua.

Kaudeksi 2014–2015 Boqvist siirtyi Brynäs IF:n J18-junioreihin. Hänet nimettiin joukkueen varakapteeniksi. Boqvist voitti J18 Elitissä Brynäsin sisäisen piste-, maali- ja syöttöpörssin tehoilla 19+24=43 sekä sisäisen tehotilaston lukemalla +27. Hän voitti joukkueen sisäisen piste-, maali- ja syöttöpörssin myös J18 Allsvenskanissa tehoilla 12+13=25 sekä sisäisen tehotilaston lukemalla +9. Boqvist voitti kauden päätteeksi sarjan mestaruuden. Kaudella 2015–2016 hän jakoi tehoilla 23+35=58 koko J20 SuperElitin syöttöpörssin voiton HV71:n Lias Anderssonin kanssa ja sijoittui pistepörssissä toiseksi hänen jälkeensä. Boqvist voitti myös Brynäsin sisäisen maalipörssin 23 osumallaan ja sisäisen tehotilaston lukemalla +23. Hän debytoi kauden aikana myös seuran SHL-joukkueessa, jossa Boqvist pelasi kahdeksan runkosarja- ja kaksi playoff-ottelua tehden yhden syöttöpisteen. Hän teki SHL-debyyttinsä 27. tammikuuta 2016 vieraissa Karlskrona HK:ta vastaan. Boqvist sai ottelussa jääaikaa 15.41 minuuttia.

Boqvist nousi kaudella 2016–2017 Brynäsin J20-junioreiden varakapteeniksi. Seuran SHL-joukkueessa hän pelasi 16 runkosarjaottelua tehden kuusi syöttöpistettä ja kymmenen playoff-ottelua tehden yhden maalin. Boqvistin SHL-uran avausmaali syntyi ensimmäisessä puolivälieräottelussa 18. maaliskuuta 2017 vieraissa Linköping HC:tä vastaan. Hän pelasi ison osan kaudestaan miesten pelejä myös lainalla HockeyAllsvenskan-joukkue Timrå IK:ssa, jossa Boqvist pelasi 19 runkosarjaottelua tehopistein 3+9=12. Toukokuussa 2017 hän teki Brynäsin kanssa kaksivuotisen jatkosopimuksen.

New Jersey Devils varasi Boqvistin toisella kierroksella 36. pelaajana NHL:n varaustilaisuudessa 2017. Hänen syyskauttaan 2017–2018 varjosti syyskuussa 2017 Mestarien liigan ottelussa tullut rannevamma, kun Boqvist menetti epäonnisesti tasapainonsa suomalaisvastustaja Helsingin IFK:n Ville Varakkaan taklauksesta. Varakas sai tilanteesta 2+2-minuutin jäähyn pään tai niskan alueelle kohdistuneesta taklauksesta. Boqvist palasi kaukaloihin marraskuussa. Hän teki SHL-uransa avausmaalin 7. joulukuuta 2017 vieraissa Luleå HF:ää vastaan. Boqvist pelasi SHL:ssä kauden aikana 23 runkosarjaottelua tehopistein 3+10=13, kahdeksan playoff-ottelua tehden yhden syöttöpisteen ja viisi CHL-ottelua tehden yhden syöttöpisteen. Kaudella 2018–2019 hän oli Brynäsin toiseksi paras pistemies Ryan Gundersonin jälkeen tehoilla 12+23=35. Boqvist voitti myös joukkueen sisäisen tehotilaston lukemalla +6. Helmikuussa 2019 hän teki vuoden mittaisen jatkosopimuksen Brynäsin kanssa.

Kesäkuussa 2019 Boqvist solmi kolmivuotisen tulokassopimuksen New Jersey Devilsin kanssa. Hän otti syksyn harjoitusleirin päätteeksi paikan seuran NHL-kauden 2019–2020 avauskokoonpanosta. Boqvist teki NHL-debyyttinsä runkosarjan toisella kierroksella 5. lokakuuta 2019 vieraissa Buffalo Sabresia vastaan. Hän sai ottelussa jääaikaa 12.16 minuuttia ja Boqvist keräsi teholukeman –1. NHL-uransa avausmaalin hän teki 26. marraskuuta 2019 Minnesota Wildia vastaan. Boqvist lähetettiin ensimmäisen kerran farmijoukkue Binghamton Devilsiin, AHL:ään tammikuussa 2020. Kaikkiaan hän pelasi NHL:ssä kauden aikana 34 runkosarjaottelua tehden neljä maalia. AHL:ssä Boqvist pelasi 19 runkosarjaottelua tehopistein 8+3=11. Hän pelasi Binghamtonin vahvuudessa, kun koronaviruspandemia päätti AHL-kauden maaliskuussa 2020.

Lokakuussa 2020 New Jersey Devils lainasi Boqvistin toistaiseksi voimassa olevalla sopimuksella Timrå IK:n Allsvenskan-joukkueeseen.

Heinäkuussa 2022 Boqvist teki Devilsin kanssa yksivuotisen ja noin 874 000 dollarin arvoisen sopimuksen.

Heinäkuussa 2023 Boqvist teki vapaana agenttina Boston Bruinsin kanssa yksivuotisen ja 775 000 dollarin arvoisen sopimuksen.

### Maajoukkueura

Boqvist pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Boqvist pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Boqvist pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Yhteensä Boqvist on pelannut 17 nuorten ja 32 poikien maaottelua.

Ruotsin A-maajoukkueessa Boqvist on pelannut 13 ottelua tehopistein 1+3=4. Hän teki A-maajoukkuedebyyttinsä Channel One Cupissa 13. joulukuuta 2018 Moskovan VTB-jääpalatsissa turnauksen isäntäjoukkue Venäjää vastaan. Kellman merkittiin Ruotsin kolmosketjun oikeaan laitaan Joel Kellmanin ja Michael Lindqvistin viereen. Hän sai ottelussa yhden syöttöpisteen oltuaan kakkossyöttäjänä Klas Dahlbeckin tekemään maaliin. Ensimmäisen A-maajoukkuemaalinsa Boqvist teki Nordic Cupissa 17. huhtikuuta 2019 Odensessa Tanskaa vastaan.

Pelityyli
---------

Elite Prospects -sivuston mukaan Boqvist on taitava hyökkäyspään pelaaja, joka luistelee ja hallitsee kiekkoa hyvin. Sivuston mukaan hän on arvaamaton pelaaja, joka osaa tehdä aika ajoin maaleja.
Boqvistilla on kehitettävää kokonaisvaltaisessa pelaamisessa, mutta parhaalla tasolla pelatessaan hän on ajoittain jopa dominoiva hyökkäyspäässä.

Muuta
-----

Boqvistin pikkuveli Adam pelaa puolustajana NHL-seura Chicago Blackhawksin organisaatiossa ja hän on seuran ensimmäisen kierroksen varaus kesältä 2018. Veljesten isä Patrik Boqvist on juniorivalmentaja, joka on valmentanut heitä mm. Hedemora SK:n junioreissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Hedemora SK | Ruotsi I | 2 | 0 | 0 | 0 | 0 | – | – | – | – | – |
| 2014–2015 | Brynäs IF | SuperElit | 7 | 1 | 1 | 2 | 0 | 1 | 0 | 0 | 0 | 0 |
| 2015–2016 | Brynäs IF | SuperElit | 38 | 23 | 35 | 58 | 8 | 3 | 0 | 1 | 1 | 0 | U18 | 7 | 2 | 1 | 3 | 2 |
|  | Brynäs IF | SHL | 8 | 0 | 1 | 1 | 2 | 2 | 0 | 0 | 0 | 0 |
| 2016–2017 | Timrå IK | Allsvenskan | 19 | 3 | 9 | 12 | 0 | – | – | – | – | – |
|  | Brynäs IF | SuperElit | 15 | 10 | 5 | 15 | 6 | – | – | – | – | – |
|  | Brynäs IF | SHL | 16 | 0 | 6 | 6 | 2 | 10 | 1 | 0 | 1 | 0 |
| 2017–2018 | Brynäs IF | SuperElit | 4 | 0 | 5 | 5 | 2 | – | – | – | – | – | JMM | 6 | 1 | 0 | 1 | 2 |
|  | Brynäs IF | SHL | 23 | 3 | 10 | 13 | 2 | 8 | 0 | 1 | 1 | 4 |
| 2018–2019 | Brynäs IF | SHL | 51 | 13 | 22 | 35 | 14 | – | – | – | – | – |
| 2019–2020 | New Jersey Devils | NHL | 35 | 4 | 0 | 4 | 8 | – | – | – | – | – |
|  | Binghamton Devils | AHL | 19 | 8 | 3 | 11 | 12 | – | – | – | – | – |
| 2020–2021 | Timrå IK | Allsvenskan | 13 | 3 | 7 | 10 | 0 | – | – | – | – | – |
|  | New Jersey Devils | NHL | 28 | 4 | 3 | 7 | 2 | – | – | – | – | – |
|  | Binghamton Devils | AHL | 8 | 2 | 5 | 7 | 0 | – | – | – | – | – |
| 2021–2022 | New Jersey Devils | NHL | 56 | 10 | 13 | 23 | 10 | – | – | – | – | – |
|  | Utica Comets | AHL | 7 | 2 | 6 | 8 | 2 | – | – | – | – | – |
| 2022–2023 | New Jersey Devils | NHL | 70 | 10 | 11 | 21 | 2 | 6 | 0 | 0 | 0 | 0 |
| 4 kautta | yhteensä | NHL | 189 | 28 | 27 | 55 | 22 | 6 | 0 | 0 | 0 | 0 |
| 4 kautta | yhteensä | SHL | 98 | 16 | 39 | 55 | 20 | 20 | 1 | 1 | 2 | 4 |
| 3 kautta | yhteensä | AHL | 34 | 12 | 14 | 26 | 14 | – | – | – | – | – |

Lähteet
-------

* Jesper Boqvist The Internet Hockey Databasessa (englanniksi)
* Jesper Boqvist Eurohockey-sivustolla (englanniksi)
* Jesper Boqvist *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Jesper Boqvist *Elite Prospects*. Everysport Media Group AB.  (englanniksi)
2. ↑  Elite Prospects - Hedemora SK U16 *eliteprospects.com*. Everysport Media Group. Viitattu 4.9.2019. (englanniksi)
3. ↑  Elite Prospects - Hedemora SK U16 *eliteprospects.com*. Everysport Media Group. Viitattu 4.9.2019. (englanniksi)
4. ↑  Elite Prospects - Brynäs IF J18 *eliteprospects.com*. Everysport Media Group. Viitattu 4.9.2019. (englanniksi)
5. ↑  Elite Prospects - SuperElit Stats 2015-2016 *eliteprospects.com*. Everysport Media Group. Viitattu 4.9.2019. (englanniksi)
6. ↑  Elite Prospects - Brynäs IF J20 *eliteprospects.com*. Everysport Media Group. Viitattu 4.9.2019. (englanniksi)
7. ↑  Game detail: 27 Jan 2016, Karlskrona HK - Brynäs IF *Eurohockey.com*.  27.1.2016. European Ice Hockey Online AB & eSports.cz s.r.o. Viitattu 6.9.2017. (englanniksi)
8. ↑  Jesper Boqvist *SHL.se*. SHL AB. Viitattu 4.9.2019. (ruotsiksi)
9. ↑  Jesper Boqvist *SHL.se*. SHL AB. Viitattu 4.9.2019. (ruotsiksi)
10. ↑  Mansson, Peter: Ännu ett framtidsnamn skriver kontrakt *brynas.se*.  16.5.2017. Brynäs AB. Viitattu 6.9.2017. (ruotsiksi)
11. ↑  Kauhala, Hannu: Brynäs upotti HIFK:n selkeällä voitollaan *ls24.fi*.  1.9.2017. Marva Media Oy. Viitattu 4.7.2018.
12. ↑  Bodin, Uffe: Efter tunga skadan – nu gör JVM-hoppet comeback *Hockeysverige.se*.  25.11.2017. NewsMe. Viitattu 4.7.2018. (ruotsiksi)
13. ↑  Jesper Boqvist *SHL.se*. SHL AB. Viitattu 22.2.2019. (ruotsiksi)
14. ↑  Elite Prospects - Brynäs IF *eliteprospects.com*. Everysport Media Group. Viitattu 4.9.2019. (englanniksi)
15. ↑  Löf Nyqvist, Martin: Jesper Boqvist förlänger kontraktet — skriver på för ett år till: "Jag är inte klar" *brynas.se*.  21.2.2019. Brynäs AB. Viitattu 22.2.2019. (ruotsiksi)
16. ↑  RELEASE: Boqvist Agrees to Terms *nhl.com/devils*.  10.6.2019. New Jersey Devils. Viitattu 4.9.2019. (englanniksi)
17. ↑  Alanen, Lassi: SHL:ssä tehoillut Jesper Boqvist tulokassopimukseen Devilsin kanssa *Jatkoaika.com*.  10.6.2019. Jatkoaika r.y. Viitattu 4.9.2019.
18. ↑  New Jersey Devils - Buffalo Sabres - October 5th, 2019 *NHL.com*.  5.10.2019. National Hockey League. Viitattu 5.10.2020. (englanniksi)
19. ↑  Minnesota Wild - New Jersey Devils - November 26th, 2019 *NHL.com*.  26.11.2019. National Hockey League. Viitattu 5.10.2020. (englanniksi)
20. ↑  Jesper Boqvist Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 10.10.2020. Viitattu 5.10.2020. (englanniksi)
21. ↑  Tuomala, Toni: Hurja vahvistus! New Jersey Devils lainaa NHL-hyökkääjänsä Ruotsin divariin *nhlsuomi.com*.  4.10.2020. Nordic Sport Media. Viitattu 5.10.2020.
22. ↑
23. ↑
24. ↑  SWE - RUS (2-3) *stats.swehockey.se*.  13.12.2018. Svenska Ishockeyförbundet. Viitattu 11.2.2019. (ruotsiksi)
25. ↑  SWE - RUS (2-3) *stats.swehockey.se*.  13.12.2018. Svenska Ishockeyförbundet. Viitattu 11.2.2019. (ruotsiksi)
26. ↑  DEN - SWE (2-3) *stats.swehockey.se*.  17.4.2019. Svenska Ishockeyförbundet. Viitattu 4.9.2019. (ruotsiksi)
27. ↑  Adam Boqvist *Elite Prospects*. Everysport Media Group AB.  (englanniksi)
28. ↑  Elite Prospects - Patrik Boqvist Team Staff Profile *eliteprospects.com*. Everysport Media Group. Viitattu 4.9.2019. (englanniksi)